Hans Lemvig Christiansen

Hans Lemvig Christiansen (født 1826,Folketellingen 1875, Trondheim  død 1879) var en norsk restauranteier og forretningsmann fra Trondheim. Han startet det som senere ble Hjorten Revy- og Varietéteater. 

I 1859 kjøpte han den såkalte Klæth-gården i Ila i Trondheim. Han var da restaurantør ved teatret i Trondheim. Christiansen hadde svennebrev som kelner og hadde seilt til sjøs noen år som restaurantør eller stuert. Blant annet hadde han arbeidet ombord på DS Nidelven som gikk i rute mellom Trondheim og kontinentet. 

Christiansen brukte hele tre år på å planlegge sitt underholdningssted i Ila. Han hadde besøkt folkelige underholdningssteder i Danmark og i England, og i 1862 står Christiansens Have ferdig med restaurant, hage med springvann og kjeglebaner. Allerede neste sommer varter Christiansen opp med musikk i hagen i tillegg til andre underholdningsaktiviteter. Han engasjerte Brigademusikken som spilte fra tidlig vår til sesongslutt i slutten av august.

 Referanser 

Kategori:Norske forretningsfolk
Kategori:Personer fra Trondheim kommune